มาร์เก็ตแคป 6 บริษัทยักษ์ใหญ่กลุ่มเทคโนโลยีวูบกว่า 1 ล้านล้านดอลล์ - FINNOMENA
ปแรงเทขายของนักลงทุนในตลาดหุ้นวอลล์สตรีทในช่วง 3 วันที่ผ่านมา ได้ฉุดให้มูลค่าตลาดของบริษัทยักษ์ใหญ่ 6 แห่งในกลุ่มเทคโนโลยีลดลงมากกว่า 1 ล้านล้านดอลลาร์
10 ก.ย. 2563

แรงเทขายของนักลงทุนในตลาดหุ้นวอลล์สตรีทในช่วง 3 วันที่ผ่านมา ได้ฉุดให้มูลค่าตลาดของบริษัทยักษ์ใหญ่ 6 แห่งในกลุ่มเทคโนโลยีลดลงมากกว่า 1 ล้านล้านดอลลาร์
โดยมูลค่าตลาดของ Apple ลดลง 3.25 แสนล้านดอลลาร์ ส่วน Microsoft ลดลง 2.19 แสนล้านดอลลาร์ Amazon ลดลง 1.91 แสนล้านดอลลาร์ Alphabet ลดลง 1.35 แสนล้านดอลลาร์ และ Tesla ลดลง 1.09 แสนล้านดอลลาร์ ส่วน Facebook ลดลง 8.9 หมื่นล้านดอลลาร์
อย่างไรก็ดี แม้มูลค่าตลาดของบริษัทในกลุ่มเทคโนโลยีดังกล่าวได้ร่วงลงในช่วง 3 วันที่ผ่านมา แต่การที่หุ้นเหล่านี้ได้ทะยานขึ้นนับตั้งแต่ต้นปีนี้ ก็ได้ช่วยให้บริษัทดังกล่าวยังคงมีมูลค่าตลาดอยู่ในระดับสูง
ทั้งนี้เมื่อวันที่ 2 ก.ย. พบว่า บริษัททั้ง 6 มีมูลค่าตลาดสูงถึง 8.2 ล้านล้านดอลลาร์ ซึ่งเป็นระดับสูงสุดเป็นประวัติการณ์
ที่มา : https://www.cnbc.com/2020/09/08/six-big-tech-stocks-down-1-trillion-in-three-days.html
แท็ก:
แชร์บทความ: